Kinematografiya
Kinematografiya (grekcha: κινηματος – „harakat“ va γραφω – „yozish“, „tasvirlash“, yaʼni „harakatni yozib oluvchi“) yoki kinematograf – film ishlab chiqarish va tomoshabinlarga koʻrsatish bilan shugʻullanuvchi madaniyat va sanoat tarmogʻi, sanʼatning eng ommaviy turi. Siyosiy va ilmiy targʻibot ishlarini olib borishda muhim vositalardan biri. Kinematografiya XIX asr oxirida ixtiro qilingan va XX asrda eng mashhur boʻlib ketgan tasviriy sanʼat turidir. Shuningdek, ushbu atama bilan harakatlanuvchi tasvirni kinotasmaga oluvchi va shu tasmani ekranda namoyish etuvchi texnik uskunalar majmuasi ham nomlanadi.